Théodore Monod

Théodore André Monod (Rouen, 1902ko apirilaren 9a - Versailles, 2000ko azaroaren 22a) frantziar naturalista, esploratzaile, zoologo, botaniko eta humanista izan zen.

Historia Naturalaren Museoan irakaslea eta Senegaleko Institut Fondamentale d'Afrique Noire-ren sortzailea izan zen. Hainbat akademia zientifikotako kidea (Académie des sciencies d'outre mer, Académie de marine eta Frantziako Zientzien Akademia) eta World Academy of Art and Science-ren sortzaileetako bat izan zen.

Itsas txakur fraideak ikertu zituen Mauritaniako Cap Blanc penintsulan eta ondoren Saharako basamortuko meteoritoak aztertu zituen hirurogei urtetan zehar. Hainbat landare espezie eta aztarnategi neolitiko garrantzitsuak aurkitu zituen. Bere aurkikunderik garrantzitsuena Asselar gizona izan zen.

Protesta bakezale eta antinuklearretan parte hartu zuen hil baino hilabete batzuk lehenago arte. Bere burua kristau anarkista bezala definitzen zuen.

 Lan hautatuak 
 Méharées
 L'Émeraude des Garamantes
 L'Hippopotame et le philosophe
 Désert lybique
 Majâbat Al-Koubrâ Maxence au désert Tais-toi et marche...''

Kategoria:Normandiarrak
Kategoria:Frantziako esploratzaileak
Kategoria:Frantziako zoologoak
Kategoria:Frantziako Zientzien Akademiako kideak
Kategoria:Frantziako protestanteak
Kategoria:Frantziako anarkistak
Kategoria:Kartzinologoak